

**Α Ν Α Κ Ο Ι Ν Ω Σ Η**

**Οι φοιτήτριες και οι φοιτητές του Τμήματος Θεατρικών Σπουδών που επιθυμούν να μετακινηθούν**

**κατά το ακαδημαϊκό έτος 2025-2026 με υποτροφίες Erasmus+ καλούνται να υποβάλουν την αίτηση και τα σχετικά δικαιολογητικά ηλεκτρονικά στην ηλεκτρονική διεύθυνση** [**https://eprotocol.uoa.gr/**](https://eprotocol.uoa.gr/) **το αργότερο μέχρι την Παρασκευή 28 Φεβρουαρίου 2025, ώρα 12.00 το βράδυ.**

**Προϋποθέσεις συμμετοχής των φοιτητών στο πρόγραμμα Erasmus+**

Δικαίωμα συμμετοχής/αίτησης στο πρόγραμμα έχουν οι φοιτητές που πληρούν τις ακόλουθες προϋποθέσεις:

* Οι προπτυχιακοί φοιτητές πρέπει να είναι εγγεγραμμένοι τουλάχιστον στο δεύτερο έτος σπουδών τη στιγμή που υποβάλλουν την αίτηση.
* Οι φοιτητές που βρίσκονται στο τελευταίο έτος φοίτησης ή είναι επί πτυχίω, έχουν δικαίωμα συμμετοχής μόνο αν χρωστούν ικανό αριθμό μαθημάτων, τα οποία να αντιστοιχούν τουλάχιστον σε 30 Πιστωτικές μονάδες (ECTS credits) για όσους θα φοιτήσουν για ένα εξάμηνο ή σε 60 Πιστωτικές μονάδες για όσους θα φοιτήσουν για δύο εξάμηνα, ώστε να έχουν μεγαλύτερη δυνατότητα επιλογής μαθημάτων από το πρόγραμμα σπουδών του Πανεπιστημίου υποδοχής και αντίστοιχα αναγνώρισής τους στο ΕΚΠΑ.
* Οι φοιτητές πρέπει να έχουν **επίπεδο γλωσσομάθειας τουλάχιστον Β2** για τη γλώσσα διδασκαλίας των προσφερόμενων μαθημάτων του Πανεπιστημίου υποδοχής για τους εισερχόμενους φοιτητές Erasmus. Η πιστοποίηση του επιπέδου γλωσσομάθειας γίνεται αποκλειστικά με την προσκόμιση του αντίστοιχου διπλώματος κατά την υποβολή της αίτησης συμμετοχής. Φοιτητές που δεν έχουν το αντίστοιχο δίπλωμα γλωσσομάθειας όταν υποβάλουν αίτηση συμμετοχής στο Τμήμα τους δεν είναι επιλέξιμοι. Τα διπλώματα που γίνονται δεκτά είναι αυτά τα οποία αναγνωρίζει το ΑΣΕΠ ([ΑΠΟΔΕΙΞΗ ΓΛΩΣΣΟΜΑΘΕΙΑΣ](http://www.interel.uoa.gr/fileadmin/interel.uoa.gr/uploads/ERASMUS_OUT__21_22/ASEP_pararthma_glwssomatheias__A2_1_2022_el_GR.doc)). Αν το Πανεπιστήμιο υποδοχής απαιτεί επίπεδο ανώτερο του Β2, αυτό θα αποτελεί προϋπόθεση επιλογής για το συγκεκριμένο Πανεπιστήμιο. Εάν απαιτεί επίπεδο κατώτερο του Β2, τότε ισχύει υποχρεωτικά ως προϋπόθεση επιλογής το οριζόμενο από το ΕΚΠΑ Β2 επίπεδο γλωσσομάθειας.

**Επιπλέον πληροφορίες**

* Οι φοιτητές δύνανται να μετακινηθούν για το χειμερινό ή εαρινό εξάμηνο αλλά και για ολόκληρο το ακαδημαϊκό έτος 2025-2026.
* Οι φοιτητές που έχουν ήδη επιλεγεί μέσω της πρόσκλησης για τα πανεπιστήμια του CIVIS (Νοέμβριος 2024) μπορούν να κάνουν αίτηση και μέσω της παρούσας πρόσκλησης, αλλά ΜΟΝΟ για διαφορετικό εξάμηνο από αυτό που έχουν ήδη επιλεγεί.

**Επιχορήγηση Erasmus+**

* Για τη **μηνιαία επιχορήγηση** για κάλυψη ατομικών δαπανών, την επιχορήγηση για **κάλυψη δαπανών ταξιδίου** και την επιπλέον χρηματοδότηση/μήνα για **φοιτητές/τριες με λιγότερες ευκαιρίες** με βάση οικονομικά και κοινωνικά κριτήρια, οι πληροφορίες είναι αναρτημένες στην ιστοσελίδα του ΤΕΔΣ : <https://www.interel.uoa.gr/erasmus/sm/epixorigisi25_26/>
* Για την **επιχορήγηση στήριξης για την ένταξη συμμετεχόντων με αναπηρία ή σοβαρό πρόβλημα υγεία**, με βάση πραγματικές δαπάνες, οι πληροφορίες είναι αναρτημένες στην ιστοσελίδα του ΤΕΔΣ : <https://www.interel.uoa.gr/erasmus/prosthetiepixorigisi/>

**Υποχρεωτικά κριτήρια επιλογής φοιτητών ERASMUS+**

Στη μοριοδότηση των φοιτητών λαμβάνονται υπόψη **τα υποχρεωτικά κριτήρια που ακολουθούν, κατά σειρά βαρύτητας**:

**Προπτυχιακοί φοιτητές**

**1. Μέσος όρος βαθμολογίας** με βάση την αναλυτική βαθμολογία του φοιτητή μετά την τελευταία εξεταστική περίοδο έως τη στιγμή που κάνει αίτηση για μετακίνηση Erasmus.

**2. Επίπεδο γνώσης της γλώσσας διδασκαλίας** στο Πανεπιστήμιο υποδοχής (**Β2 ή ανώτερο**).

**3. Γνώση επιπλέον ξένης γλώσσας/γλωσσών**

**4. Εξάμηνο φοίτησης**

**5. Προφορική συνέντευξη**

**Μεταπτυχιακοί φοιτητές**

**1. Βαθμός Πτυχίου**

**2. Μέσος όρος βαθμολογίας** με βάση την αναλυτική βαθμολογία του φοιτητή μετά την τελευταία εξεταστική περίοδο.

**3. Επίπεδο γνώσης της γλώσσας διδασκαλίας** στο Πανεπιστήμιο υποδοχής (**Β2 ή ανώτερο**).

**4. Γνώση επιπλέον ξένης γλώσσας/γλωσσών**

**5. Προφορική συνέντευξη**

**Υποψήφιοι διδάκτορες**

**1. Βαθμός Πτυχίου**

**2. Βαθμός Μεταπτυχιακού Διπλώματος Ειδίκευσης**

**3. Επίπεδο γνώσης της γλώσσας διδασκαλίας** στο Πανεπιστήμιο υποδοχής (**Β2 ή ανώτερο**).

**4. Γνώση επιπλέον ξένης γλώσσας/γλωσσών**

**5. Προφορική συνέντευξη**

Για την επιλογή υποψηφίων διδακτόρων είναι απαραίτητη η αιτιολογημένη εισήγηση της Τριμελούς Συμβουλευτικής Επιτροπής, στην οποία θα αναγράφεται το θέμα της διατριβής και θα βεβαιώνεται ότι το πρόγραμμα που θα ακολουθήσει ο υποψήφιος στο εξωτερικό θα αποτελέσει μέρος της ερευνητικής του εργασίας για την εκπόνηση της διδακτορικής του διατριβής καθώς και ότι θα προσμετρηθεί στον συνολικό χρόνο των σπουδών του.

**Ειδική επισήμανση** για τους φοιτητές/τριες που επιλέγουν πανεπιστήμιο σεμια από τις χώρες: Γαλλία, Γερμανία, Αυστρία, Ιταλία και Ισπανία, των οποίων οι γλώσσες είναι ευρέως ομιλούμενες: παρόλο που στον «Πίνακα Συνεργαζόμενων πανεπιστημίων Erasmus+ 2025-2026», μπορεί να αναφέρονται ως γλώσσες διδασκαλίας **και** η επίσημη γλώσσα της χώρας **και** η αγγλική γλώσσα, συνιστάται, οι φοιτητές/τριες εκτός από τη γνώση της αγγλικής σε επίπεδο τουλάχιστον Β2, να γνωρίζουν σε ένα επιθυμητό επίπεδο και την επίσημη γλώσσα της χώρας.

Για **περισσότερες πληροφορίες**, οι ενδιαφερόμενοι μπορούν να πλοηγηθούν στην ιστοσελίδα <https://www.interel.uoa.gr/erasmus/sm.html>

Οι ενδιαφερόμενες/οι φοιτητές θα καταθέσουν **αίτηση**, στην οποία θα πρέπει να αναφέρονται υποχρεωτικά τα εξής:

1. τα στοιχεία επικοινωνίας: οπωσδήποτε ηλεκτρονική διεύθυνση (κατά προτίμηση το ιδρυματικό email) και τηλέφωνο

2. το εξάμηνο φοίτησης

3. το ή τα πανεπιστήμια στα οποία επιθυμούν να μετακινηθούν

4. το εξάμηνο ή τα εξάμηνα κατά τα οποία επιθυμούν να μετακινηθούν (χειμερινό, εαρινό, ολόκληρο το ακαδημαϊκό έτος 2025-2026)

5. τον μέσο όρο βαθμολογίας τους ή τον βαθμό πτυχίου/μεταπτυχιακού (οι μεταπτυχιακοί φοιτητές/υποψήφιοι διδάκτορες)

**Δικαιολογητικά**:

1. επίσημη αναλυτική βαθμολογία

2. επικυρωμένα αντίγραφα πιστοποιητικών γλωσσομάθειας

3. σύντομο βιογραφικό σημείωμα

4. αντίγραφο ταυτότητας

5. Αντίγραφο πτυχίου – για τους μεταπτυχιακούς / αντίγραφο πτυχίου και μεταπτυχιακού τίτλου σπουδών για τους υποψ. διδάκτορες

**ΠΡΟΣΟΧΗ:**

**1. Αιτήσεις που θα κατατεθούν εκπρόθεσμα, δεν θα γίνονται δεκτές.**

**2. Αιτήσεις με ελλιπή στοιχεία και δικαιολογητικά δεν θα γίνονται δεκτές.**

**3. Λεπτομερείς πληροφορίες για την αίτηση θα βρείτε στην ιστοσελίδα του Τμήματος, στο link** <https://www.theatre.uoa.gr/index.php?id=20627&no_cache=1>

**Η προφορική συνέντευξη των υποψηφίων θα πραγματοποιηθεί δια ζώσης τη Δευτέρα 10 Μαρτίου – οι υποψήφιοι θα ειδοποιηθούν εγκαίρως με email για την ακριβή ώρα.**

**Συνεργαζόμενα πανεπιστήμια με το Τμήμα Θεατρικών Σπουδών**

**Εθνικού και Καποδιστριακού Πανεπιστημίου Αθηνών**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Χώρα** | **Συνεργαζόμενα Πανεπιστήμια** | **Κωδικός Συνεργαζόμενων Πανεπιστημίων** | **Υπεύθυνος Καθηγητής** | **Αριθμός φοιτητών σύμφωνα με τη διμερή συμφ.** | **Σύνολο φοιτητομηνών** | **Κύκλος σπουδών** | **Γλώσσα διδασκαλίας** |  |
| ΒΟΥΛΓΑΡΙΑ | University of Plovdiv "Paisii Hilendarski" | BG PLOVDIV 04 | ΒΑΡΖΕΛΙΩΤΗ | 1 | 10 | 1,2 | BG-B1 | EN-B2 | {at}{at}{at}{at}{at}{at}{at}{at}{at}{at}{at}{at}{at}{at}{at}{at}{at}{at}{at}{at}{at} |
| ΤΣΕΧΙΑ | Masarykova Universita v Brne | CZ BRNO 05 | ΒΑΡΖΕΛΙΩΤΗ | 2 | 12 | 1,2,3 | EN-B2 |   |   |
| ΤΣΕΧΙΑ | Charles University in Prague | CZ PRAHA 07 | ΒΑΡΖΕΛΙΩΤΗ | 2 | 15 | 1,2,3 | EN-B1 | CZ-B1 |   |
| ΓΕΡΜΑΝΙΑ | Freie Universitat Berlin | D BERLIN 01 | ΒΑΡΖΕΛΙΩΤΗ | 1 | 10 | 1,2 | DE-B1 |   |   |
| ΓΑΛΛΙΑ | Universite de la Sorbonne Nouvelle (Paris III) | F PARIS 003 | ΒΑΡΖΕΛΙΩΤΗ | 1 | 10 | 1,2 | FR-B2 |   |   |
| ΓΑΛΛΙΑ | Universite Toulouse - Jean Jaures | F TOULOUS 02 | ΒΑΡΖΕΛΙΩΤΗ | 2 | 12 | 1,2 | FR-B1 |   |   |
| ΙΤΑΛΙΑ | Universita degli studi di Torino | I TORINO 01 | ΒΑΡΖΕΛΙΩΤΗ | 1st cycle- 1 x 5 months2nd cycle- 1 x 5 months | 10 | 1,2 | IT  |   |   |
| ΙΤΑΛΙΑ | Universita IUAV di Venezia | I VENEZIA 02 | ΒΑΡΖΕΛΙΩΤΗ | 2 | 10 | 1,2,3 | IT-B2 |   |   |
| ΙΡΛΑΝΔΙΑ | Trinity College Dublin | IRL DUBLIN 01 | ΒΑΡΖΕΛΙΩΤΗ | 4 | 20 | 1,3 | EN-B2 |   |   |
| ΠΟΡΤΟΓΑΛΙΑ | Universidade de Coimbra | P COIMBRA 01 | ΒΑΡΖΕΛΙΩΤΗ | 1 | 10 | 1 | PT- A2 (B1 recommended) | EN-B2 |   |
| ΠΟΛΩΝΙΑ | Uniwersytet Wroclawski | PL WROCLAW 01 | ΒΑΡΖΕΛΙΩΤΗ | 5 | 20 | 1,2,3 | PL-B2 | EN-B2 |   |
| ΡΟΥΜΑΝΙΑ | Babes-Bolyai Cluj-Napoca | RO CLUJNAP 01 | ΔΙΑΚΟΥΜΟΠΟΥΛΟΥ | 2 | 12 | 1,2,3 | RO-B2 | EN-B2 |   |
| ΤΟΥΡΚΙΑ | Bahçeşehir University | TR ISTANBU 08 | ΔΙΑΚΟΥΜΟΠΟΥΛΟΥ | 2 | 12 | 1 | EN-B2 |   |   |
| ΓΑΛΛΙΑ | Universite de Lille | F LILLE 103 | ΚΑΡΑΚΑΤΣΟΥΛΗ | 2 | 12 | 1,2,3 | FR-B1 | EN-B1 (λίγα μαθήματα) |   |
| ΓΑΛΛΙΑ | Universite Paul Valery Montpellier III | F MONTPEL 03 | ΚΑΡΑΚΑΤΣΟΥΛΗ | 2 | 20 | 1,2 | FR-B2 |   |   |